شه‌فه‌ق نيوز/ كفاح مه‌حمود راوێژكار ره‌سانن مه‌سعود بارزانى سه‌رۆك پارت ديموكرات كوردستان، جواو ده‌سپيچگه‌يل محه‌مه‌د ته‌وفيق عه‌لاوى داره‌و له‌ مه‌سه‌له‌ى شكه‌ستهاوردنى له‌ دامه‌زرانن حكومه‌ت تازه‌.
مه‌حمود له‌ تويته‌ر وت: عه‌لاوى هه‌وڵ ئه‌وه‌ ئه‌ياد شكه‌ست ميكانيزمه‌گه‌ى له‌ دامه‌زرانن كابينه‌گه‌ى بخاده‌ بان فشاره‌يل سياسى و باس له‌وه‌يش ئه‌كا باج ملكه‌چ نه‌كردنى داگه‌ له‌باوه‌ته‌و.
مه‌حمود ئه‌را عه‌لاوى وت: تن گشت ملكه‌چييگ دايد، وه‌لێ دوياى له‌ده‌سچگن وه‌خت و وه‌و خاتريشه‌ ريڕه‌و و ميكانيزمد له‌وه‌ر مقه‌يه‌تيكردن له‌ عراق ره‌ته‌و كريا وه‌خاتر ئه‌وه‌گ ته‌كڕه‌وى له‌لى نه‌خوڕێد وه‌ل ئه‌وانه‌گ تواسنه‌د ئه‌را قائد زه‌رووره‌.
